ปวดฉี่บ่อยเวลาฉี่ปวดแปรบๆ ปวดฉี่ตลอดเวลา มีปวดท้องน้อย เกิดจากไรค่ะ
สวัสดีค่ะ อาการปวดปัสสาวะบ่อยๆ ปวดท้องน้อยร่วมด้วยดังกล่าวมานั้น อาจจะเกิดจาก การมีภาวะกระเพาะปัสสาวะอักเสบ ซึ่งพบได้บ่อยในเพศหญิงที่ท่อปัสสาวะสั้น ดื่มน้ำน้อย และชอบกลั้นปัสสาวะ อาการจะมาด้วยปัสสาวะแสบขัด ปัสสาวะบ่อยแต่น้อยไม่สุด ปัสสาวะปนเลือด ปวดท้องน้อยได้ และอาจสัมพันธ์กับการมีเพศสัมพันธ์คือเกิดหลังการมีเพศสัมพันธ์ สาเหตุอื่นๆเช่น การมีกรวยไตอักเสบ มักมีไข้สูงหนาวสั่นร่วมด้วย หรือนิ่วในทางเดินปัสสาวะ อาจจะมีปัสสาวะปนเลือด หรือมีอวัยวะภายในอุ้งเชิงกรานอักเสบ อาจมีตกขาวที่ผิดปกติและมีไข้ควรไปพบแพทย์เพื่อตรวจปัสสาวะยืนยันการวินิจฉัยว่ามีภาวะติดเชื้อจริงหรือไม่ ถ้ามีควรได้รับยาฆ๋าเชื้อภายใต้การดูแลของแพทย์เบื้องต้นดื่มน้ำมากๆ ไม่กลั้นปัสสาวะเด็ดขาด รับประทานยาแก้ปวดท้องเพื่อบรรเทาอาการได้ พักผ่อน งดการมีเพศสัมพันธ์